Publication: Magyar Közlöny
Issue: MK-2003-30 (Year: 2003, Number: 30)
Era: 1990-2004
Section: — Nem született megállapodás a munkaügyi ellenõrzésrõl szóló 1996. évi LXXV. törvényt módosító rendelkezések közül azon kezdeményezés ügyében, amely szerint a munkaügyi bírság felemelésére vonatkozó rendelkezés a módosító
Paragraph Index: 998

4. Az OÉT megvitatta a szakképzésrõl szóló 1993. évi LXXVI. törvény módosítására vonatkozó javaslatot. A munkavállalói oldal támogatta a szakképzés feltételeinek fejlesztését. Álláspontja szerint korszerû, konvertálható szakmai ismeretekre van szükség és a gyakorlati képzés további javítására. Ugyanakkor kifogásolta azt a korábbi döntést, amely a regionális fejlesztési és képzési tanácsokban háttérbe szorította a munkavállalói érdekképviseletek részvételét, és a jelenlegi gyakorlat megszüntetését kezdeményezte. A munkaadói oldal újragondolásra javasolta az érdekképviseletek és kamarák együttmûködésének szabályozását, és kérték, ahol a törvényben a kamarai jogosítványok szerepelnek, a munkaadói érdekképviseletek is nevesítésre kerüljenek. A munkaadói oldal kezdeményezte, hogy az önálló vizsgabizottsági tagokra jelölési jogot kapjanak.

Source: https://magyarkozlony.hu/hivatalos-lapok/bf2f94da1fa39c93c7e5b32d279f58f6f1d9544e/dokumentumok/fc8e8126088d007c4ee192edf3d881682de4d504/letoltes